钦定古今图书集成/明伦汇编/闺媛典/第040卷 > 王袤妻赵氏
## 钦定古今图书集成/明伦汇编/闺媛典/第040卷 > 王袤妻赵氏

按《宋史列女传》：“赵氏，王袤妻，饶州乐平人。建炎中，袤
监上高酒税。金犯筠，袤弃官逃去，赵从之行，遇金人，
缚以去，系袤夫妇于刘氏门而入，剽掠刘室。赵宛转
解缚，并解袤谓袤曰：‘君速去’。俄而金人出，问袤安往，
赵他指以误之。金人追之不得，怒赵欺己，杀之。袤方
伏丛薄间，望之悲痛，归刻赵像以葬。袤后仕至孝顺”
监镇。